Застава победе () је застава совјетске 150. стрељачке дивизије коју су совјетски војници Алексеј Берест, Михаил Јегоров и Мелитон Кантарија 1. маја 1945. године у току битке за Берлин поставили на згради Рајхстага. Према званичној верзији ово је било прво постављање заставе на Рајхстаг, мада су пре њих, 30. априла 1945. године, поручник Рахимжан Кошкарбаев и војници Григориј Булатов и Михаил Мињин поставили заставу Совјетског Савеза.